CELEX: C2004/262/67
Language: et
Date: 2004-10-23 00:00:00
Title: Kohtuasi T-285/04: Michel Andrieu 13. juuli 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/35
            
         Michel Andrieu 13. juuli 2004. aasta hagi Euroopa Ühenduste Komisjoni vastu
   (Kohtuasi T-285/04)
   (2004/C 262/67)
   Kohtumenetluse keel: prantsuse
   Michel Andrieu, elukoht Saint-Mandé (Prantsusmaa), esitas 13. juulil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on avocat Stéphane Rodrigues ja avocat Yola Minatchy, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada ametisse nimetava asutuse 30. märtsi 2004. aasta otsus, mis on tehtud vastuseks hageja kaebusele, ning tühistada tema kohta 1. juulist 2001 kuni 31. detsembrini 2002 koostatud ametikohal edasijõudmise aruanne;
            
         
               —
            
            
               tuvastada Euroopa ühenduste lepinguväline vastutus, mis tuleneb vaidlustatud otsuse tegemisest ning hageja ametikohal edasijõudmise aruande hilinenud koostamisest;
            
         
               —
            
            
               mõista välja hageja kasuks talle tekitatud professionaalne, materiaalne ja moraalne kahju suuruses 65 468 eurot, sealhulgas sümboolselt üks euro moraalsete kannatuste tekitamise eest;
            
         
               —
            
            
               jätta kõik kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Käesolev hagi on esitatud Komisjoni Personali- ja halduse peadirektoraadi direktori 31. märtsi 2004. aasta otsuse vastu, millega lükati tagasi hageja kaebus tema kohta 1. juulist 2001 kuni 31. detsembrini 2002 koostatud ametikohal edasijõudmise aruande osas.
   Hageja vaidlustab nimetatud otsuse ning selle aluseks oleva ametikohal edasijõudmise aruande õiguspärasuse.
   Nende väidete toetuseks viitab hageja:
   
               —
            
            
               Kaitseõiguse rikkumisele, seoses mõnede hindamiselementide hageja isiklikust kaustast väljajätmisega, nende vaid osalise lülitamisega elektroonilisse süsteemi “SYSPER2” ning võimatusega tuvastada ametikohal edasijõudmise aruande viitenumbrit, et neid arvesse võtta;
            
         
               —
            
            
               Menetlusreeglite rikkumisele, seoses huvide konfliktiga hindaja ning kinnitaja ülemuse isikus ning personalieeskirjade artiklite 43 ja 45 rakendamise reeglite rikkumisega;
            
         
               —
            
            
               Ilmsele hindamisveale;
            
         
               —
            
            
               Akti või otsuse põhjendamiskohustuse rikkumisele.